הכשרת מורים בישראל

הכשרת מורים בישראל נעשית במסלולים אחדים, המקנים את ההכשרה הבסיסית לעיסוק בהוראה: מכללות אקדמיות לחינוך – מכללות המתמקדות בהכשרת מורים וגננות, ומעניקות לבוגריהן תואר ראשון. בתי ספר לחינוך באוניברסיטאות – בתי ספר אלה מלמדים בוגרי אוניברסיטה לקבלת תעודת הוראה, בנוסף לתואר האקדמי. הסבה להוראה – מסגרות המשמשות להסבה להוראה של יוצאי צה"ל ומערכת הביטחון ושל אקדמאים שלא מתחום החינוך. בהמשך להכשרה הבסיסית מתקיימות השתלמויות מגוונות למורים, להכשרתם בנושי הוראה ספציפיים ולהמשך התפתחותם המקצועית. הכשרת מורים נעשתה בארץ ישראל מתחילת המאה ה-20, במוסדות שנקראו "סמינר למורים" או "סמינר למורים וגננות". בשנות ה-90 של המאה ה-20 הפכו הסמינרים למורים בהדרגה למוסדות המעניקים תואר אקדמי (.B.Ed) לבוגריהם, ובהתאם לכך שונו שמות המוסדות כך שבמקום "סמינר" הם נקראים "מכללה" או "מכללה אקדמית". מכללות אלה מכשירות עובדי הוראה, מורים, מחנכים וגננות לגיל הרך, לחינוך המיוחד, לבית הספר היסודי ולבית הספר העל יסודי, וכן מורים לספורט, כל אחת על פי תוכניות הלימוד הנהוגות בה: מכללת אורנים – בית הספר לחינוך של התנועה הקיבוצית אחוה – המכללה האקדמית לחינוך אלקאסמי – מכללה אקדמית לחינוך מכללת אוהלו – המכללה לחינוך ולספורט, קצרין גבעת וושינגטון – המכללה האקדמית-דתית לחינוך המכללה האקדמית בית ברל (כולל המכון להכשרת מורים ערביים) – בוגר בהוראה ובוגר בהוראת האמנות במסגרת המדרשה לאמנות, כפר סבא המכללה האקדמית הערבית לחינוך בישראל - חיפה – הכשרת מורים מהמגזר הערבי לתארים ראשון ושני המכללה האקדמית להנדסה אורט בראודה תלפיות – המכללה האקדמית לחינוך – חולון המכללה האקדמית לחינוך ע"ש קיי – באר שבע המכללה האקדמית למורים לטכנולוגיה אורט תל אביב – תעודת הוראה במסלול למדעי המחשב, בוגר הוראה בטכנולוגיה בתחום האלקטרוניקה, ובוגר בהוראת מדע וטכנולוגיה המכללה לחינוך גופני ולספורט על שם זינמן במכון וינגייט האקדמית גורדון, חיפה הקריה האקדמית אונו, בפקולטה למדעי הרוח המכללה לחינוך ע"ש דוד ילין, ירושלים המכללה להוראת טכנולוגיה מיסודה של המכללה למינהל האקדמית חמדת – מכללה אקדמית לחינוך, יהדות והוראת המדעים מורשת יעקב – המכללה הדתית למורים למקצועות היהדות, רחובות מכללת אמונה – להכשרת עובדי הוראה, ירושלים מכללת אפרתה – המכללה האקדמית לחינוך, ירושלים מכללת הרצוג להכשרת מורים ליד ישיבת הר עציון, אלון שבות מכללת אורות ישראל – מכללה דתית להכשרת מורות, אלקנה מכללה ירושלים מכללת לוינסקי לחינוך (כולל המדרשה למוזיקה) מכללת ליפשיץ, המכללה האקדמית הדתית לחינוך, ירושלים מכללת סכנין להכשרת עובדי הוראה מכללת סמינר הקיבוצים שאנן – המכללה הדתית לחינוך, חיפה תהליך ההכשרה מקנה ידע ומיומנויות בהוראה, מדגיש ומפתח מעורבות ומחויבות אישית בתהליך הלמידה ומקיים התנסות מורכבת בעבודה החינוכית. התהליך מטפח את ההכרה בדבר חשיבותו, מרכזיותו ותרומתו של המחנך והמורה לחברה הישראלית. כחלק מהחובות לתואר תלמידי המכללות מחויבים בהתנסות מעשית בהוראה. במהלך השתלמויות והכשרות יכולים המורים והמורות להרחיב את סל הכלים המקצועי, להבין לעומק את התנהגותם של התלמידים ולהכיר שינויים במערכת. הכשרות אלה מסייעות לשימור המורים במערכת. חלק מהתנסות זו נעשית במהלך שנות הלימוד וחלקה כסטאג' עם סיום הלימודים. אורך ההתמחות שנת לימודים אחת. היא מתקיימת בשכבות הגיל השונות בהן חינוך לגיל הרך, חינוך יסודי, חטיבות ביניים ותיכונים, בהתאם למקצועות ההוראה שבהם התמחו הסטודנטים במהלך לימודיהם. חלק מהמכללות קיבלו היתר להעניק תואר שני, לרוב בחינוך. תואר שני בחינוך מיועד למורים בעלי ניסיון ובמהלכו מעמיקים את הידע המקצועי. במקרים מסוימים מאפשרת השלמת התואר השני להגיש תלמידים לבגרות. כמו כן, תואר שני בחינוך הוא בין הגורמים התורמים להעלאת שכר המורים. רות זוזובסקי, תמר אריאב, ענת קינן, (עורכות), הכשרת מורים והתפתחותם המקצועית: חילופי רעיונות. מכון מופ"ת, 2001 דרורה כפיר, תמר אריאב (עורכות), משבר ההוראה: לקראת הכשרת מורים מתוקנת, מכון ון ליר בירושלים והוצאת הקיבוץ המאוחד, 2008 שלמה בק, בשביל (י) ההכשרה להוראה – מבט פילוסופי על הכשרת מורים, מכון מופ"ת, 2013 VR בהוראה? לראשונה מכללה ישראלית מכשירה מורים באמצעות מציאות מדומה, באתר VR2GO מס"ע – מופת סובב עולם, פורטל תוכן בהוראה והכשרת מורים עמוס הופמן, דורון נידרלנד, דמות המורה בראי הכשרת המורים 1970–2006: מבט היסטורי, דפים 49 (תש"ע 2010) יהודה ביטי, מודלים שונים של הכשרת מורים והשתמעויות לגבי החינוך היהודי, באתר "דעת" נתן גובר, הכשרת המורים והשתלמותם ברוח החינוך הביקורתי, באתר של המכללה האקדמית תל-חי הכשרת המורים נטשה את ליבת החינוך(הקישור אינו פעיל), הד החינוך, 2009 הכשרת מורים, באתר של בית הספר לחינוך באוניברסיטת בר-אילן לימודי חינוך (אורכב 25.06.2016 בארכיון Wayback Machine), בפקולטה למדעי הרוח באתר הקריה האקדמית אונו ירדן סקופ, דו"ח בינלאומי: האוניברסיטאות בישראל מזניחות את התוכניות להכשרת מורים, באתר הארץ, 31 במרץ 2016 כרמית ספיר ויץ, ‏אילו כישורים צריך כדי להיות מורה בישראל?, באתר מעריב אונליין, 30 באוגוסט 2018 טל כרמי, דוח מת"ת: ללמד את מורי המורים – מה ידוע מהמחקר על דרכים לשיפור עבודתם של מורי המורים?, היזמה למחקר יישומי בחינוך אתי וייסבלאי, מרכז המחקר והמידע של הכנסת, תוכניות מואצות להסבת אקדמאים להוראה, דצמבר 2014 ריאיון עם מיכל דליות על לימודי הוראה והכשרת מקצועיות למורים התמחות בהוראה (סטאז'), באתר משרד החינוך, פורטל עובדי הוראה מעין מנלה, ניסיון מקצועי או תואר שני: מה משדרג יותר את השכר?, באתר כלכליסט, 14 במרץ 2015